Hansa-Brandenburg

Hansa und Brandenburgische Flugzeugwerke (dažniausiai – Hansa-Brandenburg) buvo Vokietijos imperijos orlaivių gamybos įmonė, veikusi Pirmojo pasaulinio karo metais.

 Istorija 
Įmonę 1914 m. gegužės mėn. įkūrė Kamilio Kastaljoni (), žydų kilmės Italijos ir Austrijos-Vengrijos verslininkas, finansininkas, bankininkas, turtingiausias Europos žmogus Pirmojo pasaulinio karo metais.

C. Castiglioni 1914 m. įsigijo lėktuvų statybos įmonę „Brandenburgische Flugzeugwerke“, veikusią Libau (dab. Liubavka, Lenkija) mieste. Po sandorio įmonė buvo perkelta į Brandenburgą prie Havelio. Įmonėje liko jos pagrindinis konstruktorius Ernstas Heinkelis. Iki 1915 m. rudens „Hansa und Brandenburgische Flugzeugwerke“ tapo didžiausiu orlaivių gamintoju Vokietijoje.

Firmos įstatinis kapitalas sudarė 1 500 000 reichsmarkių, joje dirbo 1 000 darbuotojų, gamyba vyko dvejose gamyklose – Berlyno priemiestyje Rumelsburge (Rummelsburg) ir Hamburgo priemiestyje Vandsbeke (Wandsbek).

Nors įmonės veikla vyko Vokietijoje, C. Castiglioni buvo Austrijos-Vengrijos pilietis, o daugelis įmonės karinių lėktuvų buvo pagaminti Austrijos-Vengrijos karo aviacijai. Įmonė ypač išgarsėjo dėl itin sėkmingos naikintuvų ir žvalgybinių lėktuvų serijos, taip pat hidroplanų, kuriuos karo metu naudojo Vokietijos imperatoriškasis karo laivynas.

„Hansa-Brandenburg“ neišsilaikė pokario rinkoje ir 1919 m. nutraukė veiklą.

Nemažai įmonės sukurtų orlaivių ir toliau buvo gaminami kitose šalyse, ypač Suomijoje ir Norvegijoje.

 Lėktuvai 
miniatiūra|Friedrichshafen G.III
miniatiūra|Hansa-Brandenburg W.33
Karo metu, vadovaujant E. Heinkeliui, bendrovė Vokietijos ir Austrijos-Vengrijos oro pajėgoms sukūrė kelias dešimtis lėktuvų modelių. Dalis jų buvo gaminama Austrijos-Vengrijos įmonėse pagal licencijas. „Hansa-Brandengurg“ kūriniams taip pat priskiriamas ir Lietuvos Karo aviacijos naudotas strateginis bombonešis (pagal Idflieg klasifikaciją – „didysis bombonešis“ (vok. „Großbomber“) Friedrichshafen G.III, kurį vėliau pagal licenciją gamino Hamburge įsikūrusi ir nuo „Hansa-Brandenburg“ atsiskyrusi „Hanseatische Flugzeugwerke“. „Hansa-Brandenburg“ sukūrė bene daugiausiai karinių jūrų pajėgų kovinių lėktuvų, hidroplanų, kuriuos naudojo tiek Vokietijos, tiek ir Austrijos-Vengrijos karinės jūrų pajėgos Šiaurės ir Viduržemio jūroje.

„Hansa und Brandenburgische Flugzeugwerke“ sukurtų ir gamintų orlaivių sąrašas:

Mokymosi lėktuvai

 Hansa-Brandenburg D (1914 m.)

 Hansa-Brandenburg FD (1914 m.)

Neginkluoti žvalgybiniai lėktuvai:

 Hansa-Brandenburg LDD (1915 m.)

 Hansa-Brandenburg DD (1915 m.)

Ginkuoti žvalgybiniai lėktuvai

 Hansa-Brandenburg KDD (1916 m.)

 Hansa-Brandenburg C.I (1916 m.)

 Hansa-Brandenburg K (1917 m.)

 Hansa-Brandenburg L15 (1917 m.)

Naikintuvai

 Hansa-Brandenburg MLD (1915 m.)

 Hansa-Brandenburg KF (1916 m.)

 Hansa-Brandenburg KD (D.I) (1916 m.)

 Hansa-Brandenburg L14 (1917 m.)

 Hansa-Brandenburg L16 (1917 m.)

Bombonešiai

 Hansa-Brandenburg ZM – prototipai ZM I ir ZM II (1915 m.)

 Hansa-Brandenburg GF (G.I) (1915 m.)

 Hansa-Brandenburg GRP (1916 m.)

Hidroplanai

 Hansa-Brandenburg W (1914 m.)

 Hansa-Brandenburg NW (1915 m.)

 Hansa-Brandenburg LW (1915/16 m.)

 Hansa-Brandenburg GNW (1916 m.)

 Hansa-Brandenburg KW (1916/17 m.)

 Hansa-Brandenburg KDW – vienvietis naikintuvas (1916 m.)

 Hansa-Brandenburg W.11 (1916 m.)

 Hansa-Brandenburg W.12 (1916-1917 m.)

 Hansa-Brandenburg GW – torpednešis (1916 m.)

 Hansa-Brandenburg GDW – torpednešis (1916 m.)

 Hansa-Brandenburg W.16 (1916 m.)

 Hansa-Brandenburg W.19 – jūrų naikintuvas (1917/18 m.)

 Hansa-Brandenburg W.25 – vienvietis jūrų naikintuvas (1917 m.)

 Hansa-Brandenburg W.26 – tolimojo nuotolio žvalgybinis lėktuvas (1917 m.)

 Hansa-Brandenburg W.27 – jūrų naikintuvas (1917 m.)

 Hansa-Brandenburg W.29 – jūrų naikintuvas (1918 m.)

 Hansa-Brandenburg W.32 – mokomasis lėktuvas (1918 m.)

 Hansa-Brandenburg W.33 – jūrų naikintuvas (1918 m.)

 Hansa-Brandenburg W.34 – jūrų naikintuvas (1918 m.)

Skraidančios valtys

 Hansa-Brandenburg FB (1915 m.)

 Hansa-Brandenburg CC – vienvietis perėmėjas (1915 m.)

 Hansa-Brandenburg W.13 (1916 m.)

 Hansa-Brandenburg W.17 – vienvietis naikintuvas (1917 m.)

 Hansa-Brandenburg W.18 – vienvietis naikintuvas (1917 m.)

 Hansa-Brandenburg W.20 – mažas skraidantis laivas (1917 m.)

 Hansa-Brandenburg W.23 (1917 m.)

 Hansa-Brandenburg W.35 (1918 m.)

 Literatūra 



Kategorija:Vokietijos įmonės
Kategorija:Orlaivių gamintojai